**projektas**

**reg. Nr. T-64**

**2.3. darbotvarkės klausimas**

**Pasvalio rajono savivaldybės taryba**

**Sprendimas**

**Dėl PASVALIO RAJONO SAVIVALDYBĖS TARYBOS 2020 M. SAUSIO 8 D. SPRENDIMO NR. T1-6 „DĖL PASVALIO RAJONO SAVIVALDYBĖS MERO PAVADUOTOJO DARBO UŽMOKESČIO NUSTATYMO“ PRIPAŽINIMO NETEKUSIU GALIOS**

2023 m. kovo d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos vietos savivaldos įstatymu (2022 m. birželio 30 d. įstatymo Nr. XIV-1268 redakcija), Pasvalio rajono savivaldybės taryba nusprendžia:

1. Pripažinti netekusiu galios Pasvalio rajono savivaldybės tarybos 2020 m. sausio 8 d. sprendimą Nr. T1-6 „Dėl Pasvalio rajono savivaldybės mero pavaduotojo darbo užmokesčio nustatymo“.

2. Nustatyti, kad sprendimas įsigalioja naujai išrinktai Pasvalio rajono savivaldybės tarybai susirinkus į pirmąjį posėdį.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Juridinio ir personalo skyriaus vedėja

J. Karčiauskienė

Suderinta DVS Nr. RTS-

Pasvalio rajono savivaldybės tarybai

**AIŠKINAMASIS RAŠTAS**

**Dėl PASVALIO RAJONO SAVIVALDYBĖS TARYBOS 2020 M. SAUSIO 8 D. SPRENDIMO NR. T1-6 „DĖL PASVALIO RAJONO SAVIVALDYBĖS MERO PAVADUOTOJO DARBO UŽMOKESČIO NUSTATYMO“ PRIPAŽINIMO NETEKUSIU GALIOS**

2023 m. kovo 9 d.

Pasvalys

1. **Sprendimo projekto rengimo pagrindas.** Lietuvos Respublikos vietos savivaldos įstatymo Nr. I-533 pakeitimo įstatymu Lietuvos Respublikos vietos savivaldos įstatymas Nr. I-533 (toliau – Įstatymas) išdėstytas nauja redakcija.

**2. Sprendimo projekto tikslai ir uždaviniai.** Įgyvendinti teisinio reguliavimo pakeitimus ir užtikrinti Pasvalio rajono savivaldybės institucijų priimamų teisės aktų nuoseklumą, t. y. įsigaliojus Įstatymo naujai redakcijai, savivaldybės mero pavaduotojo pareigybės nebelieka, įsteigiama nauja politinio (asmeninio) pasitikėjimo valstybės tarnautojo vicemero pareigybė. Savivaldybės meras, o ne savivaldybės taryba skirs asmenį į šias pareigas, taip pat nustatys jo darbo užmokestį, atliks kitas personalo valdymo funkcijas teisės aktų nustatyta tvarka.

**3. Kokios siūlomos naujos teisinio reguliavimo nuostatos ir kokių rezultatų laukiama:**

Į pirmąjį posėdį susirinkus naujos kadencijos Pasvalio rajono savivaldybės tarybai, nebeaktualūs Pasvalio rajono savivaldybės tarybos sprendimai jau bus pripažinti netekusiais galios.

**4. Skaičiavimai, išlaidų sąmatos, finansavimo šaltiniai**. Nereikia.

**5. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.** Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.** Pasvalio rajono savivaldybės meras tvirtins Pasvalio rajono savivaldybės mero pavaduotojo darbo užmokestį.

**7. Sprendimo projekto antikorupcinis vertinimas.** Neatliekamas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.** Iniciatoriai – Pasvalio rajono savivaldybės administracijos Juridinis ir personalo skyrius, atsakingas – Pasvalio rajono savivaldybės meras.

Skyriaus vedėja Jurgita Karčiauskienė